turjo4nis/wikipedia-bn-dump-20250701 huggingface dataset:
বের্ন

বের্ন () পশ্চিম সুইজারল্যান্ডের বের্ন কান্টন বা প্রদেশে অবস্থিত একটি শহর; এটি সুইজারল্যান্ডের রাজধানী। শহরটি আরে নদীর বাঁক দ্বারা তিনদিকে বেষ্টিত একটি উঁচু শৈলান্তরীপের উপর অবস্থিত। শহরের পুরাতন এলাকাগুলিকে পথচারীদের ভ্রমণের জন্য পরিবর্তিত করা হয়েছে এবং এগুলি থেকে আল্পস পর্বতমালার অসাধারণ সব দৃশ্য অবলোকন করা যায়। বের্ন শহরে প্রায় ১ লক্ষ ৩০ হাজার লোকের বাস। এটি জনসংখ্যার দিক থেকে সুইজারল্যান্ডের ৫ম বৃহত্তম শহর।

বের্ন শহর মূলত সরকারি এবং প্রশাসনিক শহর। বিভিন্ন আন্তর্জাতিক সংস্থার সদর দফতর এখানে অবস্থিত, যাদের মধ্যে বিশ্ব পোস্টাল ইউনিয়নের নাম উল্লেখযোগ্য। বের্নে সূক্ষ্ম বৈজ্ঞানিক যন্ত্রপাতি, টেক্সটাইল, ভারী যন্ত্রপাতি, রাসায়নিক দ্রব্য, ওষুধ এবং চকলেটের কারখানা আছে। প্রতি বছর বের্ন শহরে দুইটি বিরাট মেলা অনুষ্ঠিত হয়। এখানে আরও আছে ঘোড়া ও গবাদি পশুর একটি বড় বাজার।

ইতিহাস 

ভাল্লুক বের্নের প্রতীক এবং ১৫১৩ সাল থেকে এখানে ভাল্লুকের গর্ত আছে; এটি শহরের একটি দর্শনীয় স্থান। বের্নের প্রধান ভবনগুলির মধ্যে আছে সুইজারল্যান্ডের সংসদ ভবন, ১৪২১ সাল থেকে ১৬১১ সালের মধ্যে নির্মিত একটি গথিক ক্যাথিড্রাল, এবং ১৪০৬ সালে নির্মিত নগরভবন। ১৮৩৪ সালে প্রতিষ্ঠিত বের্ন বিশ্ববিদ্যালয়ে আইন, চিকিৎসাবিজ্ঞান, দর্শন, বিজ্ঞান ও ধর্মীয় দর্শন শিক্ষা দেওয়া হয়। বের্নের গ্রন্থাগারে বহু পাণ্ডুলিপি ও দুর্লভ গ্রন্থ আছে। বের্নের চারটি জাদুঘরে সুইজারল্যান্ডীয় শিল্পকলা, ইতিহাস, প্রাকৃতিক ইতিহাস এবং আল্পস পর্বতমালা সম্বন্ধীয় বিষয়সমূহের প্রদর্শনী হয়।

বের্ন ১১৯১ সালে প্রতিষ্ঠিত হয়। ১২১৮ সালে এটিকে একটি মুক্ত রাজকীয় শহরের মর্যাদা দেওয়া হয়। ১৩৫৩ সালে এটি সুইস ফেডারেশনের যোগদান করে। ১৫২৮ সালে রোমান ক্যাথলিক ও সংস্কারপন্থীদের মধ্যে বিতর্ক অনুষ্ঠানের পর থেকে এখানে সংস্কারপন্থী ধারার খ্রিস্টধর্ম গ্রহণ শুরু হয়। ফরাসি বিপ্লবী সেনাবাহিনী ১৭৯৮ সালে সুইজারল্যান্ড দখল করে ও এখানকার অভিজাত শাসকশ্রেণীকে উৎখাত করে। ১৯শ শতকে গির্জার ক্ষমতা ছিল সীমায়িত। এসময় সংবিধানকে আরও উদারপন্থী করা হয় এবং গণভোটের নীতি গ্রহণ করা হয়। ১৮৮৫-৮৬ সালে আন্তর্জাতিক কপিরাইট বা সত্ত্বাধিকার প্রণয়ন বিষয়ক সম্মেলন এই বের্ন শহরে অনুষ্ঠিত হয়; এখানে করা চুক্তিগুলি ইতিহাসে "বের্ন নীতিমালা" নামে পরিচিত লাভ করেছে।

বের্ন শহরের প্যাটেন্ট অফিসে কেরানিগিরি করার সময়েই আলবার্ট আইনস্টাইন তার আপেক্ষিকতা তত্ত্বের রূপরেখা দাঁড় করান।

আন্তর্জাতিক সম্মান
বিশ্ব ডাক সংস্থা -এর সদর দপ্তর এই শহরে অবস্থিত।

তথ্যসূত্র

বহিঃসংযোগ 
 বার্নের শহর
 GIS বার্নের শহর
 Bern Public Transportation Website (BernMobil)

 CityHunter Bern
 Gurtenfestival

সুইজারল্যান্ডের শহর
ইউরোপের রাজধানী
সুইজারল্যান্ডের বিশ্ব ঐতিহ্যবাহী স্থান
লোজান

লোজান () পশ্চিম সুইজারল্যান্ডের ভো (Vaud) কান্টনের একটি শহর। এটি জেনেভা শহরের কাছেই জেনেভা হ্রদের তীরে অবস্থিত। লোজান একটি গুরুত্বপূর্ণ রেল জংশন এবং হ্রদ বন্দর। এটি একটি সমৃদ্ধ কৃষি অঞ্চলের বাণিজ্যকেন্দ্র এবং একই সাথে একটি গুরুত্বপূর্ণ অবকাশযাপন কেন্দ্র। এখানে প্রায় ১ লক্ষ ৩০ হাজার লোকের বাস। লোকেরা প্রধানত ফরাসি ভাষায় কথা বলে।

লোজানে কোন ভারী শিল্প কারখানা নেই; এখানে খাদ্য প্রক্রিয়াকরণ, মুদ্রণ ও সূক্ষ্ম যন্ত্রপাতির শিল্পকারখানা আছে। এই শহরে সুইজারল্যান্ডের সুপ্রিম কোর্ট বা সর্বোচ্চ বিচারালয় অবস্থিত। এখানে অবস্থিত লোজান বিশ্ববিদ্যালয় ১৫৩৭ সালে একটি ধর্মশিক্ষালয় হিসেবে প্রতিষ্ঠিত হয়েছিল; ১৮৯১ সালে এটিকে বিশ্ববিদ্যালয়ে রূপান্তরিত করা হয়। এখানে আরও আছে ১৩শ শতকে নির্মিত নোত্র দাম ক্যাথিড্রাল।

বর্তমান লোজান এলাকায় প্রাচীনকাল থেকেই একটি লোকালয় ছিল। পরবর্তীতে এটি একটি রোমান সেনাশিবিরে পরিণত হয়। ৬ষ্ঠ শতকের শেষভাগ থেকে ১৬৬৩ পর্যন্ত এটি রোমান ক্যাথলিক বিশপের আবাসস্থল ছিল। প্রথম বিশ্বযুদ্ধের পর তুরস্ক ও মিত্রশক্তিদের মধ্যে শান্তিচুক্তি ১৯২৩ সালে এই লোজানেই স্বাক্ষরিত হয়। ১৯৩২ সালে এখানেই জার্মানরা একটি সম্মেলনে যুদ্ধের ক্ষতিপূরণ প্রদান করে। ২য় বিশ্বযুদ্ধের পর লোজান একটি আন্তর্জাতিক অর্থনৈতিক কেন্দ্রে পরিণত হয়।

তথ্যসূত্র 

সুইজারল্যান্ডের শহর
বাজেল

বাজেল () উত্তর সুইজারল্যান্ডের অর্ধ-কান্টন বাজেল-ষ্টাটের রাজধানী শহর। শহরটি রাইন নদীর তীরে, ফ্রান্সের আলজাস প্রদেশ এবং জার্মানির বাডেন-ভুর্টেমবের্গ রাজ্যের সাথে সীমান্তে অবস্থিত। ১৮৩৩ সালে বাজেল কান্টনকে ভেঙে দুইটি স্বাধীন কান্টন গঠন করা হয়: বাজেল ষ্টাট এবং বাজেল-লান্ডশাফট। বাজেল-ষ্টাটের আয়তন ৩৭ বর্গকিলোমিটার এবং এখানে প্রায় ২ লক্ষ লোকের বাস। এটি বাজেল শহর এবং আশেপাশের আরও দুইটি লোকালয় নিয়ে গঠিত। বাজেল-লান্ডশাফটের আয়তন ৪২৮ বর্গকিলোমিটার এবং এর জনসংখ্যা প্রায় আড়াই লক্ষ; লিস্টাল এর রাজধানী। বাজেল শহরটি একটি সমৃদ্ধ কৃষিভিত্তিক অঞ্চলে অবস্থিত, যেখানে ফলের বাগান এবং ক্ষেতে আঙুরের চাষ করা হয় এবং গবাদি পশুপালন করা হয়। শহরটি একটি গুরুত্বপূর্ণ শিল্পকেন্দ্র; এখানে ওষুধ, রাসায়নিক দ্রব্য, ভারী যন্ত্রপাতি, মুদ্রণ, এবং টেক্সটাইলের কারখানা আছে। পার্শ্ববর্তী ফ্রান্স ও জার্মানি থেকে হাজার হাজার লোক সীমান্ত পেরিয়ে বাজেল শহরে প্রতিদিন কাজ করতে আসে। বাজেলে প্রতি বছর একটি শিল্পমেলাও অনুষ্ঠিত হয়। এখানকার বেশিরভাগ লোক জার্মান ভাষাতে কথা বলে। বাজেলে মুন্সটার নামের একটি ক্যাথিড্রাল আছে যা ১০১৯ সালে স্থাপিত হয়। এখানে ১৪৬০ সালে সুইজারল্যান্ডের সর্বপ্রথম বিশ্ববিদ্যালয়ও স্থাপিত হয়, যার উদ্বোধন করেন পোপ ২য় পিউস। বাজেল বিশ্ববিদ্যালয়ে ওলন্দাজ পণ্ডিত দেসিসেরিউস এরাসমুস পড়াতেন এবং তাকে মুন্সটার গির্জায় সমাধিস্থ করা হয়।

৩৭৪ খ্রিষ্টাব্দে রোমানরা সীমান্ত শহর বাসিলিয়া হিসেবে শহরটির পত্তন করে। ৫ম শতকের পর থেকে এটি পশ্চিমা গির্জার বিশপদের দ্বারা শাসিত হত। ১১শ শতকে এটি পবিত্র রোমান সাম্রাজ্যের একটি রাজকীয় শহরে পরিণত হয়। ১৪৩১ থেকে ১৪৩৯ সাল পর্যন্ত শহরটি রোমান ক্যাথলিক ধারার সংস্কারসাধনের উদ্দেশ্যে আয়োজিত একটি বিখ্যাত কাউন্সিলের স্থান ছিল। ১৫০১ সালে বাজেল সুইজারল্যান্ড কনফেডারেশনে যোগদান করে এবং সুইস ধর্মীয় সংস্কার আন্দোলনের একটি কেন্দ্রে পরিণত হয়। ১৯৮৬ সালে বাজেলের একটি ওষুধ কোম্পানির কারখানার বিষাক্ত রাসায়নিক বর্জ্য রাইন নদীতে পড়লে নদীটি ব্যাপক দূষণের শিকার হয়।

তথ্যসূত্র

সুইজারল্যান্ডের শহর
পাথরচাপরি

পাথরচাপরি হল বীরভূম জেলার একটি দ্রষ্টব্য স্থান। এই স্থানটি খ্যাত হয়ে আছে এক মহাপুরুষের জন্য, তার নাম হজরত দাতা মেহবুব শাহ। যিনি একজন নামকরা সুফি পীর ছিলেন। কথিত আছে, তিনি নাকি কোন সুদূর ইরান দেশ থেকে এসেছিলেন। যদিও প্রচারবিমুখ এই সাধকের প্রকৃত পরিচয়, নাম, ধর্ম ইত্যাদি আজও অজানা। অনেকে মনে করেন তিনি জাতীয় মহাবিদ্রোহের পলাতক সেনানী। তিনি তার গড়গড়ার(তামাক সেবনের এক প্রকার যন্ত্র) ছাই থেকে বিভিন্ন রোগীর রোগ সারিয়েছেন। তার একজন প্রধান ভক্ত ছিলেন পাশের গ্রামের (পাতাডাংগা) বিমলেন্দু বন্দ্যোপাধ্যায়। হিন্দু মুসলমান সকলের কাছেই পীর দাতা মেহবুব শাহ একজন মরমিয়া ফকির সাধক হিসেবে শ্রদ্ধেয়। তিনি এখানে মাদ্রাসা স্থাপনা করেন। আর্ত, দরিদ্র, অসহায় মানুষ তার কাছে আশ্রয় পেতেন।

মেলা 
প্রতি বছর ১০ই চৈত্র তার স্মরনে তথা মৃত্যুদিন উপলক্ষে এক বিশাল মেলা বসে পাথরচাপরিতে। ১৯১৮ খৃষ্টাব্দে আনুষ্ঠানিক ভাবে এই মেলার উদ্বোধন করেন ব্রতচারী দলের প্রনেতা ও তদানীন্তন জেলাশাসক গুরুসদয় দত্ত। একে দাতাপীরের মেলা বলা হয়। এই মেলায় সমস্ত জাতি ভেদ ভুলে সব মানু্‌ষেরা এই মেলায় সানন্দে যোগদান করেন। সম্প্রতি এই মেলায় যে হাজার হাজার লোকজন আসেন তাদের দান সামগ্রী দ্বারা এই স্থানে একটি মসজিদ এবং একটি উচ্চবিদ্যালয়(আল আমীন মিশন) গঠিত হয়েছে। এই অঞ্চলের যোগাযোগ ব্যবস্থা ভাল। পাথরচাপরি রাজ্য সড়ক-৬ এর উপর বলে বীরভুম জেলার সদর শহর সিউড়ি এবং রাজনগর থেকে পাথরচাপরির সরাসরি বাস যোগাযোগ আছে।

তথ্যসূত্র 

পশ্চিমবঙ্গের দর্শনীয় স্থান
অপান

বাতকর্ম/পাদ পায়ুপথে নির্গত মানবদেহের উদরস্থিত বায়ুকে বলে। মানবশরীরের পাকক্রিয়ার ফলে এই বায়ু সৃষ্টি হয়ে থাকে। এই বায়ু মলনালীতে সঞ্চিত থাকে এবং পরিমাণে বৃদ্ধি পেলে তা নিঃসৃত হয়।

বাতকর্মজনিত শব্দ 
বাতকর্ম করার সময়, অনেক সময়েই জোরে শব্দ হয়। স্থুল নিতম্বদ্বয়ের মধ্যবর্তী পায়ুছিদ্র দিয়ে যখন বাতকর্ম বের হয় তখন নিতম্বের সঙ্গে বায়ুর ঘর্ষনের ফলে একপ্রকার কম্পনের সৃষ্টি হয়। এই কম্পনের জন্যই বিশেষ শব্দ শোনা যায়।

কারণ 
অন্ত্রের গ্যাস বিভিন্ন বহিরাগত উৎস এবং অন্ত উৎসের সমন্বয়ে গঠিত।

তথ্যসূত্র 

রোগের উপসর্গ ও লক্ষণ: পরিপাকতন্ত্র ও উদর
পরিপাকতন্ত্র
চিকিৎসাবৈজ্ঞানিক নিদর্শন
মিথেন
অ্যান্থনি মাসকারেনহাস

নেভিলে অ্যান্থনি মাসকারেনহাস (; ১০ জুলাই ১৯২৮ - ৬ ডিসেম্বর ১৯৮৬) দক্ষিণ এশিয়ার বিশিষ্ট সাংবাদিক ও লেখক ছিলেন। তার পুরো নাম নেভিল অ্যান্থনি ম্যাসকারেনহাস। তিনি ভারতের গোয়ায় জন্মগ্রহণ করেন এবং পড়াশোনা করেন পাকিস্তানের করাচিতে। ১৯৭১ সালে বাংলাদেশের স্বাধীনতা যুদ্ধ চলাকালীন সময় তিনি বাংলাদেশে সংঘটিত গণহত্যা ও অন্যান্য ঘটনা পর্যবেক্ষণপূর্বক বিশ্ববাসীর কাছে সর্বপ্রথম উন্মোচিত করেন। এ নিয়ে আন্তর্জাতিক সংবাদমাধ্যমে লিখেন যা বাংলাদেশের প্রকৃত অবস্থা সম্পর্কে বিশ্ববাসীকে সচেতন করে তুলতে সাহায্য করেছিল। এ বিষয় নিয়ে তিনি বইও লিখেছেন। তিনি ব্রিটেনের দ্য সানডে টাইমস পত্রিকায় ১৪ বছর কাজ করার পর ফ্রিল্যান্স সাংবাদিক হিসেবে জীবন অতিবাহিত করেন।

ব্যক্তি জীবন 
জন্মসূত্রে মাসকারেনহাস ভারতীয় গোয়ানিজ খ্রিস্টান। তার জন্ম তৎকালীন ব্রিটিশ ভারতের গোয়া এলাকায়। তবে বসবাস করেছেন পাকিস্তানের করাচিতে। "ইয়ন মাসকারেনহাস" নামের এক রমণীকে বিয়ে করেন তিনি। তাদের সংসারে পাঁচ সন্তান রয়েছে। ১৯৮৬ সালের ৬ই ডিসেম্বর তিনি হৃদরোগে আক্রান্ত হয়ে ইংল্যান্ডের লন্ডনে শেষনিশ্বাস ত্যাগ করেন।

কর্মজীবন 
১৯৪৭ সালে করাচিতে সাংবাদিকতা পেশায় যোগ দেন। তার প্রথম কর্মস্থল ছিল রয়টার্স। ১৯৪৯ থেকে ১৯৫৪ সাল পর্যন্ত পাকিস্তান সংবাদ সংস্থা, এপিপি, নিউইয়র্ক টাইমস এবং টাইম/লাইফ সাপ্তাহিকের সংবাদদাতা ছিলেন। ১৯৬১ সাল থেকে ১৯৭১ সালের মে মাস পর্যন্ত দ্য মর্নিং নিউজ-এ কর্মরত ছিলেন; প্রথমে চিফ রিপোর্টার এবং পরে সহ-সম্পাদক হিসেবে। ১৯৭১ সালের এপ্রিল মাসে তিনি বাংলাদেশের রাজধানী ঢাকায় যান এবং গণহত্যার তথ্যাদি সংগ্রহ করেন। ঢাকা থেকে লন্ডনে পালিয়ে গিয়ে এসব তথ্যাদি ১৩ জুন, ১৯৭১ তারিখে সানডে টাইমস পত্রিকায় প্রকাশ করেন। অতঃপর তার বিখ্যাত প্রতিবেদনে পাকিস্তানি সেনাবাহিনীর নির্মম গণহত্যার খবর সারা বিশ্বে ছড়িয়ে পড়ে যা পরবর্তীকালে বিশ্ববিবেককে নাড়িয়ে দেয়ার ক্ষেত্রে অত্যন্ত গুরুত্বপূর্ণ ভূমিকা রাখে। এছাড়া তিনি উপমহাদেশের বিভিন্ন ঘটনা অন্তরঙ্গভাবে প্রত্যক্ষ করে সেগুলো নিয়ে বস্তুনিষ্ঠভাবে লিখে গেছেন।

রচনাবলী 
বাংলাদেশের স্বাধীনতা যুদ্ধের ওপর লেখা তার দুটি বিখ্যাত গ্রন্থ হলো -
 ১৯৭২ খ্রিষ্টাব্দে প্রকাশিত দ্য রেপ অব বাংলাদেশ (বাংলাদেশের ধর্ষণ)
 ১৯৮৬ খ্রিষ্টাব্দে প্রকাশিত বাংলাদেশ: রক্তের ঋণ

আরও দেখুন 
 লরেন্স লিফশুলৎস

তথ্যসূত্র 

১৯২৮-এ জন্ম
১৯৮৬-এ মৃত্যু
ভারতীয় সাংবাদিক
পাকিস্তানি সাংবাদিক
বাংলাদেশের স্বাধীনতা যুদ্ধে জড়িত ব্যক্তি
ব্রিটিশ এশীয় লেখক
গোয়া বংশোদ্ভূত পাকিস্তানি
হাঁড়িয়া

হাঁড়িয়া হল ভাত থেকে তৈরি এক প্রকার বিয়ার জাতীয় মদ, যা ভারতের পশ্চিমবঙ্গ, বিহার, ঝাড়খণ্ড, উড়িষ্যা, মধ্যপ্রদেশ, ছত্রিশগড়ে এবং বাংলাদেশের রংপুর অঞ্চলে প্রস্তত করা হয়। সিদ্ধ ভাত এবং হরীতকী একসাথে গাজিয়ে এটি তৈরি করা হয়। হাঁড়িয়া সম্পূর্ণ তৈরি হতে এক সপ্তাহ সময় লাগে। হাঁড়িয়া ঠান্ডা করে পরিবেশন করা হয়। এতে এলকোহল এর পরিমাণ অন্যান্য দেশিয় মদ বা সুরার থেকে কম।

ভারত ও বাংলাদেশে এটি মূলত আদিবাসী গোষ্ঠি ওঁরাও এবং সাঁওতালরা তৈরি করে থাকে।

তথ্যসূত্র 

অ্যালকোহলযুক্ত পানীয়
গাঁজনকৃত পানীয়
ভারতীয় অ্যালকোহলযুক্ত পানীয়
বিহারি রন্ধনশৈলী
ওড়িয়া রন্ধনশৈলী
ঝাড়খণ্ডি রন্ধনশৈলী
বিয়ারের ধরন
ঐতিহ্যবাহী ভারতীয় অ্যালকোহলযুক্ত পানীয়
নাগপুরি সংস্কৃতি
নিতম্ব

নিতম্ব বা পশ্চাৎদেশ বা পাছা হলো মানবদেহের পশ্চাৎভাগে কটিদেশ (কোমর) এবং দুই পায়ের সংযোগস্থলে অবস্থিত মাংসল অংশবিশেষ। দুটি নিতম্বের খাঁজে মধ্যবর্তী অংশে থাকে পায়ুপথ যা মানুষের পরিপাক তন্ত্রের সর্বশেষ অংশ। বয়ঃসন্ধির সাথে সাথে শরীরে ইস্ট্রোজেন হরমোন প্রবাহিত হওয়ার কারণে নারীর নিতম্ব আকারে বৃদ্ধি পায় এবং সমুন্নত হয়ে ওঠে। সাধারণত নিতম্বের বিশেষ কোনো কার্য শরীরে নেই কিন্তু সোজা হয়ে বসে থাকার ক্ষেত্রে মাংসল নিতম্ব সাহায্য করে।

গঠন

যৌনতার ক্ষেত্রে ভূমিকা

নিতম্ব মানবদেহের একটি যৌনসংবেদী ও কামোদ্দীপক অঙ্গ। নারীর নিতম্ব চিরকাল পুুরুষকে আকর্ষণ করেছে এবং কামনার জন্ম দিয়েছে। প্রাচীন ভারতের কামসূত্রে আকর্ষণীয় (সুডৌল) নিতম্ব বিশিষ্ট নারীদেরকে নিতম্বিনী বলা হতো। আদি যুগ থেকে আধুনিক যুগ অবধি নিতম্ব বিশেষ করে পুরুষ চিত্রশিল্পীদের হাতে নানাভাবে অঙ্কিত হয়েছে। নারী-পুরুষের মিলনকালে পুরুষ নারীর নিতম্ব আঁকড়ে ধরে বিশেষ সুখানুভব করে।
নিতম্ব দেখে উত্তেজিত হয়ে মানুষের পায়ুকামে লিপ্ত হওয়ার কামনা জাগতে পারে।

আরও দেখুন
নিতম্বের সাংস্কৃতিক ইতিহাস

তথ্যসূত্র

উৎস 
 Etymology on line one can also search for most synonyms
 For synonyms: On-line thesaurus
 passim

বহিঃসংযোগ
 "The Muscles and Fasciæ of the Thigh" (by Henry Gray) at "Anatomy of the Human Body", 1918.

 
মানব পৃষ্ঠ শারীরস্থান
নিম্ন চলনাঙ্গ শারীরস্থান
শ্রোণিচক্র
মানব যৌনতা
দ্য টেল অব ডেসপ্যারক্স (চলচ্চিত্র)

দ্য টেল অফ ডেসপ্যারক্স একটি ২০০৮ খ্রিস্টাব্দে মুক্তিপ্রাপ্ত কম্পিউটার অ্যানিমেশন চলচ্চিত্র । এই চলচ্চিত্রটি পরিচালনা করেছিলেন স্যাম ফেল এবং রব স্টিভেনহ্যাগেন । কেট ডিক্যামিলোর একই নামের ২০০৩ খ্রিস্টাব্দে প্রকাশিত ফ্যান্টাসি বইয়ের উপরে এটি নির্মিত হয়েছিল ।

বহিঃসংযোগ 
 অফিসিয়াল ওয়েবসাইট
 চলচ্চিত্রের ট্রেলার

তথ্যসূত্র 

অ্যানিমেটেড চলচ্চিত্র
২০০৮-এর চলচ্চিত্র
ইংরেজি ভাষার চলচ্চিত্র
২০০৮-এর অ্যানিমেটেড চলচ্চিত্র
ব্রিটিশ অ্যানিমেটেড চলচ্চিত্র
মার্কিন অ্যানিমেটেড চলচ্চিত্র
২০০৮-এর কম্পিউটার অ্যানিমেটেড চলচ্চিত্র
দ্বীপপুঞ্জের পটভূমিতে চলচ্চিত্র
উপন্যাস অবলম্বনে অ্যানিমেটেড চলচ্চিত্র
২০০০-এর দশকের ইংরেজি ভাষার চলচ্চিত্র
মার্কিন উপন্যাস অবলম্বনে চলচ্চিত্র
মার্কিন কম্পিউটার-অ্যানিমেটেড চলচ্চিত্র
মার্কিন শিশুতোষ অ্যানিমেটেড হাস্যরসাত্মক চলচ্চিত্র
মার্কিন শিশুতোষ অ্যানিমেটেড রোমাঞ্চকর চলচ্চিত্র
মার্কিন অ্যানিমেটেড রোমাঞ্চকর চলচ্চিত্র
মার্কিন অ্যানিমেটেড হাস্যরসাত্মক চলচ্চিত্র
চেঞ্জলিং (চলচ্চিত্র)

চেঞ্জলিং (ইংরেজি ভাষায়: Changeling) ক্লিন্ট ইস্টউড পরিচালিত মার্কিন চলচ্চিত্র। সত্য কাহিনীর উপর ভিত্তি করে নির্মীত এই সিনেমার প্রধান চরিত্রে অভিনয় করেছেন অ্যাঞ্জেলিনা জোলি। বিংশ শতকের প্রথমার্ধে যুক্তরাষ্ট্রের লস এঞ্জেলেস অঙ্গরাজ্যে বহুল আলোচিত ওয়াইনভিল চিকেন কুপ হত্যাযজ্ঞ নিয়ে সিনেমার কাহিনী।

২০০৮-এর চলচ্চিত্র
ক্লিন্ট ইস্টউড পরিচালিত চলচ্চিত্র
মার্কিন চলচ্চিত্র
শিশু সম্পর্কিত চলচ্চিত্র
সত্য ঘটনা অবলম্বনে নাট্য চলচ্চিত্র
মৃত্যু সম্পর্কে চলচ্চিত্র
মার্কিন অপরাধ নাট্য চলচ্চিত্র
লস অ্যাঞ্জেলেসের পটভূমিতে চলচ্চিত্র
মার্কিন থ্রিলার চলচ্চিত্র
মৃত্যুদণ্ড সম্পর্কে চলচ্চিত্র
শিশু যৌন নির্যাতন সম্পর্কে চলচ্চিত্র
নিখোঁজ ব্যক্তি সম্পর্কে চলচ্চিত্র
ক্লিন্ট ইস্টউড প্রযোজিত চলচ্চিত্র
১৯২৮-এর পটভূমিতে চলচ্চিত্র
১৯৩৫-এর পটভূমিতে চলচ্চিত্র
মনোরোগ হাসপাতালের পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
সত্য ঘটনা অবলম্বনে থ্রিলার চলচ্চিত্র
ইউনিভার্সাল পিকচার্সের চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
বংশীধর বার

বংশীধর বার (জন্ম: ? - মৃত্যু: ৪ জানুয়ারি ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার কাদুয়ার বাসিন্দা ছিলেন। ১৯৪২ খ্রিষ্টাব্দে তিনি ভারত ছাড় আন্দোলনে অংশগ্রহণ করেছিলেন। বেলবনীতে পুলিশের গুলিতে আহত হয়ে মারা যান।

তথ্যসূত্র 

 ‌‌‌‌‌‌‌‌‌‌‌‌হু ইজ হু অফ ইন্ডিয়ান মারটায়রস : মিনিস্ট্রি অফ এডুকেশন, ভারত সরকার

১৯৪২-এ মৃত্যু
পশ্চিমবঙ্গের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
পূর্ব মেদিনীপুর জেলার ব্যক্তি
বাঙালি বিপ্লবী
ভারতীয় বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
পশ্চিমবঙ্গের ব্যক্তি
পোতালা প্রাসাদ

পোতালা প্রাসাদ (তিব্বতি: པོ་ཏ་ལ།་ བོ་ཁ་ལོད།, চীনা: 布达拉宫) তিব্বতের লাসা শহরে অবস্থিত একটি ঐতিহাসিক এবং আধ্যাত্মিকভাবে গুরুত্বপূর্ণ প্রাসাদ। এটি তিব্বতের ধর্মীয় নেতা, দলাই লামার বাসস্থান হিসেবে পরিচিত এবং তিব্বতি বৌদ্ধ ধর্মের একটি গুরুত্বপূর্ণ প্রতীক।

ইতিহাস 
পোতালা প্রাসাদটি ৭ম শতাব্দীতে তৈরী হয়েছিল, কিন্তু ১৭শ শতাব্দীতে সপ্তম দলাই লামা লোজাং গ্রুবের অধীনে এই প্রাসাদটি পুনর্নির্মাণ করা হয়। এই প্রাসাদটি তিব্বতের প্রধান ধর্মীয় এবং রাজনৈতিক কেন্দ্র ছিল। প্রাসাদটির দুটি প্রধান অংশ রয়েছে: উঁচু পাহাড়ে অবস্থিত বাইরের প্রাসাদ এবং নীচে অবস্থিত মূল প্রাসাদ, যা 'লাল পোতালা' নামে পরিচিত।

১৯৫৯ সালে তিব্বত চীন দ্বারা অধিগৃহীত হলে, চতুর্দশ দলাই লামা তেনজ়িন গিয়াৎসো এই প্রাসাদ ত্যাগ করে ভারতে আশ্রয় গ্রহণ করেন। তার তিব্বত ত্যাগের ঘটনা তিব্বতীয় জনগণের জন্য একটি গভীর শোকের সময় ছিল।

আর্কিটেকচার 
পোতালা প্রাসাদ তিব্বতি স্থাপত্যের একটি অনন্য উদাহরণ এবং তিব্বতের অন্যতম বৃহত্তম ধর্মীয় স্থাপনা। এটি প্রায় ৩,৭০০ মিটার (১২,১৪০ ফুট) উচ্চতায় অবস্থিত। প্রাসাদটির নির্মাণে শত শত বছর সময় এবং প্রচুর পরিমাণে উপকরণ ব্যবহৃত হয়েছে। এটি ছয়টি তলা বিশিষ্ট এবং এতে রয়েছে বিভিন্ন মন্দির, ধর্মীয় চিত্রকলা এবং থাংকা (বৌদ্ধ ধর্মীয় চিত্র)।

সাংস্কৃতিক গুরুত্ব 
পোতালা প্রাসাদ তিব্বতের আধ্যাত্মিক এবং সাংস্কৃতিক ইতিহাসের কেন্দ্রবিন্দু। এটি ধর্মীয় ও প্রশাসনিক কার্যক্রমের পাশাপাশি তিব্বতী জনগণের জন্য ঐতিহাসিক এবং সাংস্কৃতিক গৌরবের প্রতীক। প্রাসাদটি তিব্বতি সংস্কৃতির একটি গুরুত্বপূর্ণ অংশ এবং তিব্বতী বৌদ্ধধর্মের অনুশীলন ও অধ্যয়নের কেন্দ্রস্থল।

বর্তমানে 
আজকাল পোতালা প্রাসাদ তিব্বতের একটি প্রধান পর্যটনস্থল এবং ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত। প্রাসাদটি তিব্বতি জনগণের জন্য এক গুরুত্বপূর্ণ স্মৃতিস্তম্ভ এবং তাদের ইতিহাস ও সংস্কৃতির প্রতীক হিসেবে পরিগণিত হয়।

অন্যান্য সম্পর্কিত বিষয় 
 দলাই লামা
 লাসা
 তিব্বত
 তিব্বতি বৌদ্ধধর্ম

বহিঃসংযোগ 
 পোতালা প্রাসাদ সম্পর্কে আরও তথ্য

লাসা
তিব্বতের স্থাপত্য
দাদার কীর্তি

দাদার কীর্তি ১৯৮০ খ্রিস্টাব্দে মুক্তিপ্রাপ্ত একটি ভারতীয় বাংলা চলচ্চিত্র ।

কাহিনীসূত্র 
কেদার (তাপস পাল) একজন সাদাসিধা সরল মনের ছেলে । তিন বারেও বিএ পরীক্ষায় পাস করতে না পারায় তার বাবা অত্যন্ত রেগে যান এবং তাকে বিহারের একটি শহরে তার কাকার কাছে পাঠিয়ে দেন । সরল মনের ছেলে কেদার কাকার বাড়িতে এসে খুড়তুতো ভাই সন্তুর (অয়ন বন্দ্যোপাধ্যায়) বন্ধুবান্ধবদের হাসিঠাট্টার শিকার হয় । এদের নেতা ছিল ভোম্বল (অনুপ কুমার।।

কেদার সরস্বতী (মহুয়া রায়চৌধুরী) নামের একটি মেয়ের প্রেমে পড়ে । সে ছিল খুব কড়া গোছের সিরিয়াস মেয়ে । সরস্বতীর বোন বিনির (দেবশ্রী রায়) সাথে আবার সন্তুর বিয়ের ঠিক হয়ে ছিল। সরস্বতীর বাবা মাও কেদারের সরলতায় খুশি হয় এবং সরস্বতীও তার প্রতি নরম মনোভাব দেখায় । ভোম্বলদার কেরামতিতেই দুজনের মধ্যে ভালবাসার পূর্বভাগ আরম্ভ হয়। কিন্তু ভোম্বল এবং তার দলের কলকাঠিতে তাদের দুজনের মধ্যে ভুলবোঝাবুঝি হয় । সরস্বতী কেদারের উপর ভীষন বিরক্ত এবং রেগে ওঠে এবং সে ভাগলপুরের অন্য একটি ছেলেকে বিয়ে করতে রাজি হয়। কিন্তু পরে ভোম্বলদাই এই সমাধান করে। শেষ অবধি সব সমস্যা মিটে যায় এবং ভালবাসা জয়ী হয়। এই চলচ্চিত্রটি  মজা এবং হাস্যরসে পরিপূর্ণ।

অভিনয় 
 তাপস পাল - কেদারনাথ চট্টোপাধ্যায়
 মহুয়া রায়চৌধুরী - সরস্বতী মুখোপাধ্যায়
 দেবশ্রী রায় - বিনি মুখোপাধ্যায়
 রুমা গুহঠাকুরতা- সরস্বতী ও বিনির মা
 অয়ন বন্দ্যোপাধ্যায় - অমরনাথ চট্টোপাধ্যায়
 অনুপ কুমার- ভম্বলদা

তথ্যসূত্র 

 
 আপারস্টল ডট কমে দাদার কীর্তি  

বাংলা ভাষার চলচ্চিত্র
ভারতীয় চলচ্চিত্র
১৯৮০-এর দশকের বাংলা ভাষার চলচ্চিত্র
১৯৮০-এর চলচ্চিত্র
বাংলা ভাষার ভারতীয় চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
ফারুগ ফারোখ্‌জদ

ফারুগ ফারোখ্‌জদ () (৫ই জানুয়ারি, ১৯৩৫ — ১৩ই ফেব্রুয়ারি, ১৯৬৭) ইরানের বিখ্যাত নারীবাদী কবি ও চলচ্চিত্র পরিচালক ছিলেন। অনেকের মতে তিনি বিংশ শতকে ইরানের সবচেয়ে গুরুত্বপূর্ণ নারী কবি। আধুনিক কবিতায় তার বিশেষ পারদর্শিতা ছিল এবং তিনি প্রচলিত বিশ্বাস ও সংস্কারের তীব্র সমালোচক ছিলেন।

১৯৯৯ সালে আব্বস কেয়রোস্তামির বহুল প্রশংসিত চলচ্চিত্র বদ ম র খহাদ বোর্দ মুক্তি পায়। সিনেমাটির ইংরেজি নাম ছিল The Wind Will Carry Us। এই ছবির নাম ফারোখ্‌জদের একটি কবিতার শিরোনাম থেকে নেয়া এবং সিনেমার মধ্যেও এই কবিতাটি আছে।

বহিঃসংযোগ 
 A Website Dedicated to Forough
 Another website containing her poems in English
 Iran Chamber's Article on Forugh

ইরানি কবি
ইরানি চলচ্চিত্র পরিচালক
নারী চলচ্চিত্র পরিচালক
তেহরানের ব্যক্তি
১৯৩৫-এ জন্ম
১৯৬৭-এ মৃত্যু
ফার্সি ভাষার কবি
ইরানি প্রামাণ্য চিত্র নির্মাতা
২০শ শতাব্দীর লেখিকা
২০শ শতাব্দীর কবি
ইরানি লেখিকা
বিক্রম সংবৎ

বিক্রম সংবৎ (দেবনাগরী: विक्रम संवत) ভারতীয় নৃপতি বিক্রমাদিত্য কর্তৃক প্রবর্তিত একটি অব্দবিশেষ। এটি ভারতের একটি বহুল প্রচলিত অব্দ এবং নেপালের জাতীয় অব্দ। বিক্রম সংবৎ জাতীয় অব্দ হিসেবে স্বীকৃত হলেও এর পাশাপাশি গ্রেগোরিয়ান বর্ষপঞ্জি এবং নেপাল সংবতের প্রচলনও নেপালে ব্যাপকভাবে রয়েছে।

উজ্জয়িনী নগরীর চন্দ্রবংশীয় রাজা বিক্রমাদিত্য শকদের পরাজিত করে তার বিজয়োপলক্ষে ৫৬ খ্রিস্টপূর্বাব্দে প্রবর্তন করেন চান্দ্র অব্দ বিক্রম সংবৎ। বিক্রম সংবৎ গ্রেগোরিয়ান বর্ষপঞ্জি থেকে ৫৬.৭ বছর এগিয়ে রয়েছে। এটি একটি চান্দ্রাব্দ এবং প্রাচীন সূর্যসিদ্ধান্ত অনুসারে তিথি মতে গণিত হয় এই অব্দের মাস এবং দিনাঙ্ক। উত্তর ভারত এবং নেপালে এই অব্দে নববর্ষারম্ভ হয় চান্দ্র চৈত্র মাসের শুক্লা প্রতিপদ তিথিতে। কিন্তু পশ্চিম ভারতে এই একই অব্দ আরম্ভ হয় চান্দ্র কার্তিক মাসের শুক্লা প্রতিপদ তিথিতে।

মাসসমূহ

বহিঃসংযোগ
 Nepali Bikram Sambat 2079 

পঞ্জীবর্ষ
নির্দিষ্ট পঞ্জিকা
পঞ্জিকা
নেপালি পঞ্জিকা
হিন্দু পঞ্জিকা
বর্ষপঞ্জি
পাঞ্জাবি সংস্কৃতি
নির্দিষ্ট বর্ষপঞ্জি
সৌরচান্দ্রিক বর্ষপঞ্জি
বিক্রমাদিত্যের স্মারক
নেপাল সংবৎ

নেপাল সংবৎ (নেপালি: नेपाल सम्बत) মূলত নেপালের কাঠমাণ্ডু উপত্যকায় প্রচলিত একটি চান্দ্র অব্দবিশেষ। ২০ অক্টোবর ৮৭৯ খ্রিষ্টাব্দ থেকে এই পঞ্জিকা গণনা শুরু হয় এবং ২০শ শতাব্দীতে এসে এটি দাপ্তরিকভাবে বাতিল হওয়ার পূর্ব পর্যন্ত দৈনন্দিন কাজে ব্যবহৃত হত। বিভিন্ন মুদ্রা, পাথর, কপারের প্লেটে খোদাই, রাজকীয় ডিক্রি, কালানুক্রম, হিন্দু ও বৌদ্ধ পান্ডুলিপি, আইনি দলিলপত্র ও অন্যান্য পত্রাদিতে দেখা যেত।

মাসের নাম

তিন বছর পর পর "অনল" (अनाला) নামে একটি মাস যুক্ত হত।

তথ্যসূত্র

বহিঃসংযোগ 

 ওয়েবসাইট 

নেপালের সংস্কৃতি
নির্দিষ্ট পঞ্জিকা
নেপালের ইতিহাস
বর্ষপঞ্জি
নেপালের জাতীয় প্রতীক
নেওয়ার
নির্দিষ্ট বর্ষপঞ্জি
নেপালি পঞ্জিকা
পঞ্জীবর্ষ
হিন্দু পঞ্জিকা
সৌরচান্দ্রিক বর্ষপঞ্জি
নববর্ষ উদ্‌যাপন
বীর্যস্খলন

বীর্যস্খলন () হলো পুরুষ মানুষের যৌন চরমানন্দের সময় লিঙ্গ থেকে বীর্য নিষ্ক্রমণ। যৌনসঙ্গম বা হস্তমৈথুন কালে যখন পুরুষের শিশ্নটি (পুং জননাঙ্গ বা লিঙ্গ) যৌন উত্তেজনায় সোজা হয়ে ওঠে এবং যৌনউত্তেজনার চরম পর্যায়ে তখন তা থেকে রেতঃ অর্থাৎ বীর্য স্খলিত হয়, এই ঘটনাকেই বলা হয় "বীর্যপাত" বা "'বীর্যস্খলন"। বীর্যপাতের মাধ্যমে পুরুষের চরমানন্দ লাভ হয়। সাধারণত প্রতি বীর্যস্থলন এর সময়ে পুরুষ  ১.৫ মিলি থেকে ৪ মিলি বীর্যপাত করে থাকে। নারীর চরমানন্দে কোনও রূপ বীর্যপাত হয় না। অনেকে হস্তমৈথুনের মাধ্যমে বীর্যপাত ঘটায়।

কালবিভাগ

উদ্দীপনা

অবাধ্যকাল

পরিমাণ

বিকাশ 

Sperm is jellylike and fails to liquify.
Most samples liquefy. Some remain jellylike.
Sperm liquefies within an hour.

তথ্যসূত্র

আরও পড়ুন

উর্বরতা
মূত্রব্যবস্থা-বিজ্ঞান
স্তন্যপায়ী পুরুষ প্রজনন ব্যবস্থা
পুরুষাঙ্গ
বীর্য
ভিডিও চিত্র ধারণকারী প্রবন্ধ
যৌনশিক্ষা
বীর্যস্খলন
পুংরোগবিজ্ঞান
রাগমোচন
মূত্রব্যবস্থাবিজ্ঞান
স্তন্যপায়ী পুং প্রজনন তন্ত্র
শিশ্ন
পুরুষের স্বাস্থ্য
ট্রুম্যান ক্যাপোটি

ট্রুম্যান ক্যাপোটি (ইংরেজি ভাষায়: Truman Capote) (৩০শে সেপ্টেম্বর, ১৯২৪ - ২৫শে আগস্ট, ১৯৮৪) প্রখ্যাত মার্কিন ছোট গল্পকার, ঔপন্যাসিক, নাট্যকার এবং নন-ফিকশন লেখক। তার বেশ কিছু রচনা সাহিত্যে ক্লাসিকের মর্যাদা পেয়েছে। এর মধ্যে সবচেয়ে উল্লেখযোগ্য ছোট উপন্যাস ব্রেকফাস্ট অ্যাট টিফানিস (১৯৫৮) এবং নন-ফিকশন উপন্যাস ইন কোল্ড ব্লাড (১৯৬৬)। ক্যাপোটির গল্প-উপন্যাস ও চিত্রনাট্য থেকে কমপক্ষে ২০টি সিনেমা ও টেলিভিশন ড্রামা নির্মিত হয়েছে।

১৯২৪-এ জন্ম
১৯৮৪-এ মৃত্যু
মার্কিন ঔপন্যাসিক
মার্কিন গল্পকার
মার্কিন লেখক
২০শ শতাব্দীর স্মৃতিকথাকার
২০শ শতাব্দীর মার্কিন সাংবাদিক
নিউ ইয়র্ক (অঙ্গরাজ্য)-এর চিত্রনাট্যকার
২০শ শতাব্দীর মার্কিন চিত্রনাট্যকার
২০শ শতাব্দীর মার্কিন নাট্যকার
২০শ শতাব্দীর মার্কিন অভিনেতা
২০শ শতাব্দীর মার্কিন পুরুষ লেখক
২০শ শতাব্দীর মার্কিন স্মৃতিকথাকার
২০শ শতাব্দীর মার্কিন ঔপন্যাসিক
২০শ শতাব্দীর মার্কিন ছোটগল্পকার
মার্কিন গে লেখক
মার্কিন পুরুষ সাংবাদিক
মার্কিন পুরুষ ঔপন্যাসিক
মার্কিন পুরুষ চিত্রনাট্যকার
মার্কিন পুরুষ ছোটগল্পকার
ক্যালিফোর্নিয়ার চিত্রনাট্যকার
লস অ্যাঞ্জেলেসের লেখক
নিউ ইয়র্ক শহরের লেখক
আমেরিকান অ্যাকাডেমি অব আর্টস অ্যান্ড লেটার্সের সদস্য
মার্কিন পুরুষ নাট্যকার
ছাতক সিমেন্ট

ছাতক সিমেন্ট বা ছাতক সিমেন্ট কোম্পানি লিমিটেড বাংলাদেশের প্রথম এবং সবচেয়ে পুরাতন সিমেন্ট কারখানা, যা সুনামগঞ্জের ছাতক উপজেলায় সুরমা নদীর তীরে অবস্থিত। বর্তমানে এটি বাংলাদেশ কেমিক্যাল ইন্ডাস্ট্রিজ কর্পোরেশনের একটি প্রতিষ্ঠান।১৯৩৭
সালে আসামবেঙ্গল সিমেন্ট কোম্পানি নামে এ সিমেন্ট কারখানাটি স্থাপিত হয়। বার্ষিক উৎপাদন ক্ষমতা ২ লক্ষ ৩৩ হাজার মে.টন। এর কাঁচামাল চুনাপাথর ভারতের মেঘালয় থেকে আমদানি করা হয় এছাড়া টেকেরঘাট-এর নিজস্ব পাথর উত্তোলন কেন্দ্র থেকেও পাথর সংগ্রহ করা হয়। ছাতক সিমেন্ট আসামে রফতানি করা হয়।

অবস্থান
ছাতক সিমেন্ট কারখানা সুনামগঞ্জ জেলার ছাতক উপজেলায় অবস্থিত। এটি সিলেট থেকে ৩২ কিলোমিটার দূরে।

ইতিহাস
এটি ১৯৩৭ সালে একটি বেসরকারী সংস্থা হিসাবে প্রতিষ্ঠিত হয়, তখন এর নাম ছিল অসম বেঙ্গল সিমেন্ট কোম্পানি। ১৯৬৫-এর ভারত-পাকিস্তান যুদ্ধের পর কারখানার মালিক কারখানাটি ত্যাগ করলে, ১৯৬৬ সালে এটি  পূর্ব পাকিস্তান শিল্প উন্নয়ন কর্পোরেশনের নিয়ন্ত্রণে আসে। বাংলাদেশের স্বাধীনতার পর, এটি বিএমওজিসি ও পরবর্তীকালে  বাংলাদেশ খনিজ উন্নয়ন কর্পোরেশনের নিয়ন্ত্রণে আসে। শেষ অবধি ১৯৮২ সালের ১ জুলাই, এটি  বাংলাদেশ রাসায়নিক শিল্প কর্পোরেশনের কাছে হস্তান্তরিত হয়।

আরও দেখুন
 বাংলাদেশ সিমেন্ট ম্যানুফ্যাকচারার্স অ্যাসোসিয়েশন

তথ্যসূত্র

বহিঃসংযোগ 
 ছাতক সিমেন্ট

১৯৪১-এ প্রতিষ্ঠিত
বাংলাদেশের সিমেন্ট কোম্পানি
সিলেটের অর্থনীতি
সিলেট ভিত্তিক সংগঠন
ছাতক উপজেলা
মানব যৌন অঙ্গ

যৌন অঙ্গ বা যৌনাঙ্গ হচ্ছে শরীরের সেই সকল অঙ্গ যেগুলো সাধারণত যৌনক্রিয়ায় অংশগ্রহণ করে এবং প্রজননের সাথে সংশ্লিষ্ট এবং প্রজনন তন্ত্রের অংশ। উন্নত প্রাণীতে যৌনাঙ্গ মূলত নিচের অংশগুলো নিয়ে গঠিত  :

স্ত্রী যৌনাঙ্গ 

 বার্থোলিনের গ্রন্থি
 সারভিক্স
 ক্লিটোরিস বা ভগাঙ্কুর
 ক্লিটোরাল হুড
 ক্লিটোরাল গ্রন্থি বা গ্ল্যান্স ক্লিটোরিস (glans clitoris)
 ফ্যালোপিয়ান নালি
 লেবিয়াম
 ডিম্বাশয়
 স্কিনির গ্রন্থি
 জরায়ু
 যোনি
 ভালভা

পুরুষের যৌনাঙ্গ 
 বালবোইউরেথ্রাল গ্রন্থি
 এপিডিডাইমিস
 লিঙ্গ
 লিঙ্গাগ্রত্বক 
 গ্ল্যান্স পেনিস লিঙ্গমুণ্ড 
 প্রোস্টেট গ্ৰন্থি
 অণ্ডকোষ
 সেমিনাল ভেসিকল
 শুক্রাশয়

তথ্যসূত্র

প্রজননতন্ত্র
যৌনাঙ্গ